
Резолуција Мећународног удружења судија (International Association of Judges-IAJ) 
Истанбул 


Међународно удружење судија, на састанку у Истанбулу 8. септембра 2011, једногласно 
усвојила следећу 


Резолуцију

Која се односи на избор судија у Србији
1. Међународно удружење судија посматра са великом забринутошћу развој у реорганизацији правосуђа у Србија, посебно престанак функције судија и изборни поступак за положај судија.
2. У супротности са међународним стандардима, функције свих судија, укључујући оне који су имали стални мандат престале су на дан 31.12.2009 законом о регулисању правосуђа. Све судије су морале поново да аплицирају за положај судија и да пролазе кроз поступак пред Високим саветом правосуђа. Према, не само међународним посматрачима, као што су Савет Европе, ОЕБС, Европска Унија и Европска асоцијација судија, него и две пресуде Уставног суда Србије, ова процедура прекршила је више основних права на правично суђење. 
3. На крају 2010. године другим законом промењена је надлежност за одлучивање о већ изјављеним правним лековима против одлуке Високог савета судства. Тај закон пребацио је из надлежности Уставног суда назад на Високи савет судства све покренуте предмете у овој ствари, које су тада бројале више од 800. После дугих преговора са Друштвом судија Србије и међународним посматрачима, Високи савет судства, састављен од новоизабраних чланова и четири члана из старог састава који су већ били учествовали у претходним одлукама (троје од њих су чланови по положају), издао је сет правила које треба применити у поступку ревизије оспорених одлука старог сазива Високог савета судства. Друштво судија Србије тврди да у поступку ревизије Високи савета судства  не примењује правила претходно установљена у циљу гаранције правичног суђења. 
4. Међународно удружење судија подсећа да сталност судијског мандата значи да судије могу да буду разрешене само после дисциплинског поступка који испуњава све гаранције правичног суђења или ако судија не може више да обавља судијске дужности. 
5. Међународно удружење судија стога позива српске власти да отклоне ова одступања од међународних  стандарда, исправе поменуте недостатке и изврше обештећења свих личних неугодности које су ти недостаци проузроковали за судије у питању. 

